เรื่องร้องเรียน: ต้องการป้องกันก่อนเกิดการอุดตันของไขมันในท่อระบาย ร้านก๋วยเตี๋ยว'ก้องฟ้า' เขตคลองสาน ห่างจากรพ ตากสินเล็กน้อย ลักลอบเทของเสีย น้ำซุป ไขมันสัตว์ลงท่อระบาย รบกวนเข้ามาตักเตือนเพื่อป้องกันเหตุเกี่ยวกันอุทกภัยในอนาคต
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล สำนักงานเขตคลองสาน ดำเนินการตรวจสอบ พร้อมทั้งแนะนำผู้ประกอบการห้ามมิให้เทน้ำทิ้งลงท่อสาธารณะโดยเด็ดขาด พร้อมทั้งกำชับให้เทผ่านบ่อดักไขมันและหมั่นดูแลบ่อดักไขมันให้สามารถใช้งานได้อย่างมีประสิทธิภาพ
ความเห็นของผู้แจ้ง: ขอเป็นกำลังใจให้ค่ะ รู้สึกยินดีและขอบคุณกับการพัฒนาและการมีปฏิสัมพันธ์กับประชาชน ชุมชน และสิ่งแวดล้อม แม้จะเป็นปัญหาเล็กๆ แต่เมื่อได้รับการแก้ไขโดยไว ก็จะไม่ก่อให้เกิดโอกาสที่จะกลายเป็นปัญหาใหญ่ในอนาคตได้ ขอบคุณอีกครั้ง และชื่นชมในการแก้ไขปัญหานี้ค่ะ
พื้นที่: แขวงคลองสาน เขตคลองสาน กรุงเทพมหานคร